**PRELIMINARIOJI PASLAUGŲ PIRKIMO – PARDAVIMO SUTARTIS**

**PROJEKTAVIMO PASLAUGŲ TEIKIMUI**

2024 m. \_\_\_\_\_\_\_\_\_\_ d. Nr.

*(data)*

**UŽSAKOVAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB „Meysso” |
| **Buveinės adresas** | S. Daukanto g. 17-2A, 44305 Kaunas |
| **Juridinio asmens kodas** | 305639236 |
| **PVM mokėtojo kodas** | LT100013580519 |
| **Banko sąskaita** | LT36 7044 0901 0097 4169 |
| **Atstovas ir atstovavimo pagrindas** |  |
| **Telefonas** | +370 623 00883 |
| **El. pašto adresas** | [info@meysso.com](mailto:info@meysso.com) |

Užsakovas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią Paslaugų pirkimo - pardavimo Preliminariąją sutartį (toliau – Preliminarioji sutartis).

1. **SĄVOKOS IR PRELIMINARIOSIOS SUTARTIES AIŠKINIMAS**

1.1. Preliminariojoje sutartyje, išskyrus, kai Preliminariojoje sutartyje nurodyta kitaip, naudojamos šiame punkte apibrėžtos sąvokos:

1.2. **Pirkimas** – projektavimo ir projekto vykdymo priežiūros paslaugų pirkimas, kurio pagrindu sudaryta ši Preliminarioji sutartis.

1.3. **Pasiūlymas** – remiantis Pirkimo dokumentais, Paslaugų teikėjo parengtas ir Užsakovui nustatyta tvarka pateiktas Paslaugų teikėjo pasiūlymas Pirkimui.

1.4. **Paslaugos** – projektavimo ir projekto vykdymo priežiūros paslaugos, kaip jos apibrėžtos Pirkimo dokumentuose, Preliminariojoje sutartyje ir jos prieduose.

1.5. **Paslaugų teikėjai** – Pirkimą laimėję Tiekėjai, su kuriais sudaromos Preliminariosios sutartys.

1.6. **Pagrindinė sutartis/Sutartis** – tai Preliminariosios sutarties pagrindu ir joje nustatyta tvarka tarp Užsakovo ir Paslaugų teikėjo sudaroma **šilumos tiekimo tinklų statybos, rekonstravimo ar remonto ir/ar su siurbline ir/ar kultūros paveldo objekto teritorijoje, jo apsaugos zonoje, kultūros paveldo vietovėje projektavimo ir projekto vykdymo priežiūros** paslaugų sutartis. Sutartis gali būti sudaroma žodžiu (gali būti taikoma tik tais atvejais, kai Sutarties vertė mažesnė nei 5 000,00 EUR be PVM) arba raštu (pagal pridedamos Sutarties nuostatas). Nepriklausomai nuo to, ar Sutartis sudaroma žodžiu ar raštu, Sutarčiai taikomos visos Preliminariosios sutarties nuostatos (kiek jos neprieštarauja Sutarties nuostatomis).

1.7. **Atnaujintas varžymasis** – procedūra, kurios metu Užsakovas Preliminariosios sutarties galiojimo laikotarpiu, teikdamas konkretų Užsakymą, atnaujina Paslaugų teikėjų varžymąsi dėl Paslaugų teikimo.

1.8. **Kvietimas** – rašytinis Užsakovo kvietimas Paslaugų teikėjui sudaryti Pagrindinę Sutartį.

1.9. **Paslaugų maksimalus įkainis** (įkainis) – Paslaugų teikėjo Pirkimo metu Pasiūlyme nurodytas maksimalus paslaugų kainos procentas nuo statinio statybos skaičiuojamosios kainos eurais be PVM.

1.10. **Paslaugų kaina** - atnaujinto varžymosi metu Paslaugų teikėjo pateiktas atnaujintas pasiūlymas su konkretaus perkamo objekto paslaugų kaina eurais be PVM, kuri negali viršyti Preliminariojoje sutartyje nurodyto Paslaugų maksimalaus įkainio.

1.11. **Techninė specifikacija** – dokumentas, kuriame nustatyti reikalavimai Paslaugoms.

1.12. **Užsakymas** – Užsakovo Atnaujinto varžymosi procedūros metu Paslaugų teikėjams, su kuriais sudarytos Preliminariosios sutartys, pateikiama informacija apie konkrečias perkamas Paslaugas ir taikomas procedūras, į kurią turi atsižvelgti Paslaugų teikėjas, teikdamas pasiūlymą Atnaujinto varžymosi procedūros metu.

# **PRELIMINARIOSIOS SUTARTIES OBJEKTAS**

* 1. Šios Preliminariosios sutarties objektas yra **šilumos tiekimo tinklų statybos, rekonstravimo ar remonto ir/ar su siurbline ir/ar kultūros paveldo objekto teritorijoje, jo apsaugos zonoje, kultūros paveldo vietovėje projektavimo ir projekto vykdymo priežiūros paslaugos**.

Preliminarioji sutartis sudaroma dėl šių Pirkimo objekto dalių:

**Pirkimo objekto dalis Nr. 1** „Šilumos tiekimo tinklų statybos, rekonstravimo ir remonto projektavimo ir projekto vykdymo priežiūros paslaugos“.

**Pirkimo objekto dalis Nr. 2** „Šilumos tiekimo tinklų statybos, rekonstravimo ir remonto su siurbline projektavimo ir projekto vykdymo priežiūros paslaugos“.

**Pirkimo objekto dalis Nr. 3** „Šilumos tiekimo tinklų statybos, rekonstravimo ir remonto kultūros paveldo objekto teritorijoje, jo apsaugos zonoje, kultūros paveldo vietovėje projektavimo ir projekto vykdymo priežiūros paslaugos“**.**

**Pirkimo objekto dalis Nr. 4** „Šilumos tiekimo tinklų statybos, rekonstravimo ir remonto su siurbline kultūros paveldo objekto teritorijoje, jo apsaugos zonoje, kultūros paveldo vietovėje projektavimo ir projekto vykdymo priežiūros paslaugos“**.**

* 1. Šia Preliminariąja sutartimi Užsakovas ir Paslaugų teikėjas įsipareigoja sudaryti Pagrindinę(-es) sutartį(-is) Preliminariojoje sutartyje nustatyta tvarka.
  2. Pagrindinė sutartis sudaroma pagal Preliminarios sutarties priede pateiktą Pagrindinės sutarties projektą ir atsižvelgiant į Preliminariosios sutarties prieduose nustatytus reikalavimus.

2.4. Pagrindinė sutartis sudaroma pagal Paslaugų apimtis, nurodytas 2 priede „Techninė specifikacija“.

2.5. Paslaugų teikėjas įsipareigoja Preliminariojoje sutartyje ir jos prieduose nustatytomis sąlygomis ir tvarka dalyvauti Užsakovo vykdomuose atnaujintuose varžymuose ir juose teikti savo pasiūlymus, ir/ar sudaryti Pagrindines sutartis šioje Preliminariojoje sutartyje nustatytomis sąlygomis ir tvarka, bei teikti Paslaugas, o Užsakovas įsipareigoja priimti tinkamai, kokybiškai suteiktas Paslaugas ir sumokėti už jas Paslaugų teikėjui Pagrindinėje sutartyje nustatytomis sąlygomis ir terminais.

**3. PAGRINDINIŲ SUTARČIŲ SUDARYMAS**

3.1. Užsakovo ir Paslaugų teikėjo sudaroma Pagrindinė sutartis turi atitikti Preliminariąją sutartį, Pirkimo dokumentus, Paslaugų teikėjo Pasiūlymą, pateiktą Pirkimui, ir atnaujinto varžymosi sąlygas bei Paslaugų teikėjo atnaujintą pasiūlymą (jeigu buvo vykdoma atnaujinto varžymosi procedūra). Šalis turi teisę pagrįstai atsisakyti sudaryti Pagrindinę sutartį, jeigu Pagrindinė sutartis neatitinka šiame Preliminariosios sutarties punkte nurodytų dokumentų ir sąlygų.

## 3.2. Paslaugų teikėjas privalo Pagrindinę sutartį pasirašyti ir pateikti Užsakovui per 2 darbo dienas nuo Kvietimo pasirašyti gavimo dienos. Kartu su Kvietimu pasirašyti Pagrindinę sutartį Užsakovas Paslaugų teikėjui pateikia savo pasirašytą Pagrindinę sutartį.

# **4. ŠALIŲ PATVIRTINIMAI IR GARANTIJOS**

4.1. Kiekviena iš Šalių pareiškia ir garantuoja kitai Šaliai, kad:

4.1.1. Preliminariąją sutartį sudarė turėdamos tikslą realizuoti jos nuostatas bei galėdamos realiai įvykdyti Pagrindinėje sutartyje nurodytus įsipareigojimus;

4.1.2. Preliminarią sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei jų veiklą reglamentuojančių dokumentų bei sutartinių įsipareigojimų;

4.1.3. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdę ar apriboję savo veiklos, joms nėra iškeltos bankroto bylos.

4.1.4. Šalys atliko visus teisinius veiksmus, būtinus, kad Preliminarioji sutartis būtų tinkamai sudaryta ir galiotų;

4.1.5. Šalys yra tinkamai įsteigtos ir teisėtai veikia pagal buveinės valstybės teisės aktų reikalavimus;

4.1.6. Šalių atstovai, pasirašę šią Preliminariąją sutartį, yra Šalies tinkamai įgalioti ją pasirašyti;

4.1.7. Šaliai nėra žinoma apie jokius būsimus teisinės aplinkos pasikeitimus, kurie gali turėti įtakos Šalies įsipareigojimų pagal šią Preliminariąją sutartį vykdymui;

4.1.8. Pagrindinė sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Preliminariosios sutarties sąlygas;

4.2. Paslaugų teikėjas pareiškia ir garantuoja, kad:

4.2.1. pilnai susipažino su visa informacija, susijusia su Preliminariosios sutarties dalyku bei kita jo reikalavimu Užsakovo pateikta dokumentacija, reikalinga Preliminariosios sutarties pagrindu Pagrindinės sutarties prisiimamiems įsipareigojimams įvykdyti bei Paslaugoms suteikti, ir ši dokumentacija bei joje pateikta informacija yra visiškai ir pilnai pakankama tam, kad Paslaugų teikėjas galėtų užtikrinti tinkamą ir visišką visų Preliminariąja ir Pagrindine sutartimi prisiimamų įsipareigojimų vykdymą ir jų kokybę;

4.2.2.turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją ir kompetenciją Paslaugoms suteikti ir įsipareigojimams, numatytiems šioje Preliminariojoje Sutartyje, vykdyti;

4.2.3. turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Pagrindinės sutarties sąlygas;

4.2.4. neturi jokių įsiskolinimų ar įsipareigojimų jokiems tretiesiems asmenims, kurie kliudytų tinkamai vykdyti šia Preliminaria sutartimi prisiimtus įsipareigojimus, ir įsipareigoja neprisiimti tokių įsipareigojimų visu šios ir Pagrindinės sutarties galiojimo laikotarpiu;

4.2.5. Paslaugų teikėjo šalies mokesčiai už parduodamas Paslaugas yra tinkamai sumokėti.

4.2.6. Visą Preliminarios sutarties galiojimo laikotarpį laikysis Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (toliau - Reglamentas) bei Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo 58 straipsnio 41 dalies sąlygų (jeigu taikomos).

4.3. Pasikeitus aplinkybėms, nurodytoms Preliminariosios sutarties 4.1.3, 4.2.2, 4.2.3, 4.2.4, 4.2.5, 4.2.6. punktuose, Šalis įsipareigoja apie tai raštu (el. paštu) informuoti kitą Šalį ne vėliau kaip per 3 (tris) kalendorines dienas.

4.4. Šalys pareiškia ir garantuoja, kad kiekvienas Preliminariosios sutarties 4.1 – 4.2 punktuose nurodytų pareiškimų Pagrindinės sutarties sudarymo dieną yra tikras ir teisingas.

**5. PASLAUGŲ KAINA**

5.1. Bendra Preliminariosios sutarties kaina **8.000.000,00** (aštuoni milijonai eurų 00 ct) Eur be PVM; 21 proc. PVM – 1.680.000 (vienas milijonas šeši šimtai aštuoniasdešimt tūkstančių 00 ct) Eur, bendra Preliminariosios sutarties kaina – **9.680.000,00** (devyni milijonai šeši šimtai aštuoniasdešimt tūkstančių 00 ct) Eur su PVM.

**Pirkimo objekto dalies Nr. 1** „Šilumos tiekimo tinklų statybos, rekonstravimo ir remonto projektavimo ir projekto vykdymo priežiūros paslaugos“ kaina – 3.000.000,00 (trys milijonai eurų 00 ct) Eur be PVM;

**Pirkimo objekto dalies Nr. 2** „Šilumos tiekimo tinklų statybos, rekonstravimo ir remonto su siurbline projektavimo ir projekto vykdymo priežiūros paslaugos“ kaina – 1.000.000,00 (vienas milijonas eurų) be PVM;

**Pirkimo objekto dalies Nr. 3** „Šilumos tiekimo tinklų statybos, rekonstravimo ir remonto kultūros paveldo objekto teritorijoje, jo apsaugos zonoje, kultūros paveldo vietovėje projektavimo ir projekto vykdymo priežiūros paslaugos“kaina - 3.000.000,00 (trys milijonai eurų 00 ct) Eur be PVM;

**Pirkimo objekto dalies Nr. 4** „Šilumos tiekimo tinklų statybos, rekonstravimo ir remonto su siurbline kultūros paveldo objekto teritorijoje, jo apsaugos zonoje, kultūros paveldo vietovėje projektavimo ir projekto vykdymo priežiūros paslaugos“kaina - 1.000.000,00 (vienas milijonas eurų) be PVM.

5.2. Visi mokėjimai ir atsiskaitymai pagal Pagrindines sutartis vykdomi Lietuvos Respublikos nacionaline valiuta – eurais.

5.3. Paslaugų maksimalūs įkainiai nurodyti Preliminariosios sutarties priede Nr. 5 „Pasiūlymas Pirkimui“.

5.4. Paslaugų maksimalūs įkainiai negali būti keičiami visą Preliminariosios sutarties galiojimo laikotarpį, išskyrus atvejus, kai Paslaugų maksimalūs įkainiai mažinami.

5.4. Jeigu Pagrindinės sutarties sudarymui vykdomas atnaujintas varžymasis, tai Pagrindinės sutarties kaina lygi Paslaugų teikėjo atnaujinto pasiūlymo pateikimo metu pasiūlytai nurodytų Paslaugų kainai. Jeigu Pagrindinė sutartis sudaroma neatnaujinant varžymosi, tai Pagrindinės sutarties kaina yra lygi Paslaugų teikėjo pasiūlytam Paslaugų maksimaliam įkainiui Pirkime.

5.5. Paslaugų kaina/ įkainiai (Eur be PVM) Pagrindinės sutarties galiojimo laikotarpiu gali būti perskaičiuojami Pagrindinėje sutartyje nustatytomis sąlygomis.

5.6. Paslaugos bus teikiamos tik pagal atskirus raštiškus Užsakovo pateiktus Užsakymus Preliminariosios sutarties galiojimo laikotarpiu.

5.7. Pagal šią Preliminariąją sutartį sudaromų Sutarčių skaičius nėra ribojamas. Sutarties sudarymas neturi įtakos kitų, pagal šią Preliminariąją sutartį sudarytų, Sutarčių galiojimui, išskyrus jei tai numatyta Sutartyje.

**6. ATNAUJINTO VARŽYMOSI PROCEDŪRA**

6.1. Kai Pagrindinės sutarties sudarymui atliekamas atnaujintas varžymasis:

6.1.1. Paslaugų teikėjas pateikdamas atnaujintą pasiūlymą patvirtina visų sąlygų, nurodytų Užsakyme pateikti atnaujintą pasiūlymą, priimtinumą. Užsakyme Užsakovas nurodo konkretaus perkamo objekto apimtį, techninę specifikaciją, paslaugų teikimo terminus ir Užsakovo numatomą statinio statybos skaičiuojamąją kainą eurais be PVM.

6.1.2. Atnaujinto varžymosi metu Paslaugų teikėjas pateikia atnaujintą pasiūlymą su konkretaus perkamo objekto paslaugų kaina, kuri negali viršyti Preliminariojoje sutartyje nurodyto Paslaugų maksimalaus procentinio įkainio nuo Užsakovo numatomos statinio statybos skaičiuojamosios kainos eurais be PVM. Paslaugų teikėjui atnaujinto varžymosi metu pateikus didesnę perkamo objekto kainą nei Preliminariojoje sutartyje įtvirtintą nurodytą Paslaugų maksimalų procentinį įkainį, bus laikoma, kad Paslaugų teikėjas pateikė nepriimtiną ir per didelę kainą Užsakovo pateiktam Užsakymui.

6.1.3. Paslaugų teikėjas, pateikdamas atnaujintą pasiūlymą, į siūlomą kainą įskaičiuoja visus Paslaugų teikėjo mokamus mokesčius ir išlaidas (įskaitant, bet neapsiribojant dokumentų spausdinimo ir kopijavimo, telefoninių pokalbių, kelionių, parkavimo ir pan. išlaidas), išskyrus PVM.

6.1.4. Atnaujinto varžymosi metu Užsakovas raštu (centrinės viešųjų pirkimų informacinės sistemos (CVP IS) priemonėmis) arba žodžiu, elektroniniu paštu (jei sudaromos Pagrindinės sutarties vertė yra mažesnė kaip **5000,00 Eur be PVM**) kreipiasi į visus Paslaugų teikėjus, su kuriais atitinkamoje Pirkimo objekto dalyje yra sudarytos Preliminariosios sutartys, bei prašo iki nurodyto termino pateikti atnaujintą pasiūlymą.

6.2. Paslaugų teikėjo atnaujintas pasiūlymas turi būti Užsakovo gautas iki Užsakyme nurodyto termino pabaigos. Po Užsakyme nurodyto termino pabaigos gauti atnaujinti pasiūlymai laikomi negautais ir nebus nagrinėjami.

6.3. Atnaujinti pasiūlymai bus vertinami pagal **mažiausios kainos** kriterijų.

6.4. Užsakovas, priėmęs sprendimą dėl laimėjusio atnaujinto pasiūlymo, informuoja Paslaugų tiekėją (-us), kuris (-ie) pateikė atnaujintą pasiūlymą, apie atnaujinto pasiūlymo vertinimo rezultatą. Pagrindinė sutartis su laimėjusį atnaujintą pasiūlymą pateikusiu Paslaugų tiekėju gali būti sudaroma tik po to, kai Užsakovas informuoja visus Paslaugų teikėjus pateikusius atnaujintus pasiūlymus Užsakymui, apie atnaujintų pasiūlymų vertinimo rezultatus bei baigiasi sutarties sudarymo atidėjimo terminas (jei jis taikomas).

6.5. Užsakovas turi teisę bet kuriuo metu iki Pagrindinės sutarties sudarymo, neatlygindamas Paslaugų teikėjui jokių patirtų kaštų/nuostolių, nutraukti atnaujinto varžymosi procedūrą, apie tai informuoti Paslaugų teikėją (-us).

6.6. Pagrindinė sutartis su atnaujintą varžymąsi laimėjusiu Paslaugų tiekėju sudaroma raštu arba žodžiu (jei Pagrindinės sutarties vertė yra mažesnė kaip **5000,00 Eur** be PVM).

6.7. Jei atnaujintą varžymąsi laimėjęs Paslaugų teikėjas: 1) raštu (Užsakovo nurodytu el. pašto adresu) atsisako sudaryti Pagrindinę sutartį arba 2) nustatytais terminais nepateikia Užsakovui pasirašytos Pagrindinės sutarties arba 3) atsisako sudaryti Pagrindinę sutartį Preliminariojoje sutartyje, Užsakyme ir pirkimo dokumentuose nustatytomis sąlygomis arba 4) iki Užsakyme nurodyto termino nepateikia Užsakyme nustatyto Pagrindinės sutarties įvykdymo užtikrinimą patvirtinančio dokumento arba 5) neįvykdo kitų Užsakyme ir/ ar Pagrindinėje sutartyje nustatytų jos įsigaliojimo sąlygų arba 5) padaro kitą Sutarties 10.9 punkte nurodytą pažeidimą, tokiu atveju Užsakovas gali pareikalauti Paslaugų teikėjo sumokėti baudą, numatytą Preliminariosios sutarties 10.9 punkte.

6.8. Jei atnaujinto varžymosi metu nebuvo gauta pasiūlymų arba visi gauti pasiūlymai neatitiko Preliminariojoje sutartyje ir/ar Užsakyme pateikti atnaujintą pasiūlymą nustatytų reikalavimų, atnaujinto varžymosi procedūra laikoma pasibaigusia, o Užsakovas turi teisę savo nuožiūra atlikti bet kurį iš toliau nurodytų veiksmų:

6.8.1. pakartotinai organizuoti atnaujintą varžymąsi darydamas arba nedarydamas varžymosi sąlygų pakeitimų;

6.8.2. organizuoti viešąjį pirkimą dėl tų pačių Paslaugų bendra teisės aktuose nustatyta tvarka.

6.9. Jei keli tiekėjai atnaujintuose pasiūlymuose nurodė vienodas **mažiausias kainas** – Pagrindinę sutartį siūloma sudaryti tam Paslaugų teikėjui, kurio pasiūlymas buvo aukščiau pasiūlymų eilėje, atlikus Pirkimą dėl šios Preliminariosios sutarties sudarymo.

**7. PAGRINDINĖS SUTARTIES SUDARYMAS NEATNAUJINANT TIEKĖJŲ VARŽYMOSI**

7.1. Užsakovas gali sudaryti Pagrindinę sutartį neatnaujindamas tiekėjų varžymosi, kai konkretaus Paslaugų objekto statinio statybos skaičiuojamoji kaina yra iki **2.000.000,00** (dviejų milijonų) Eur be PVM (imtinai). Užsakovas, neatnaujindamas tiekėjų varžymosi, kviečia sudaryti Pagrindinę sutartį ekonomiškai naudingiausią pasiūlymą atitinkamai Pirkimo objekto daliai pateikusį Paslaugų teikėją, Paslaugų įsigijimui taikant Paslaugų teikėjo nurodytus Paslaugų maksimalius įkainius.

7.2. Jei kviečiamas sudaryti sutartį neatnaujinto varžymosi būdu Paslaugų teikėjas: 1) raštu (Užsakovo nurodytu el. pašto adresu) atsisako sudaryti Pagrindinę sutartį arba 2) nustatytais terminais nepateikia Užsakovui pasirašytos Pagrindinės sutarties arba 3) atsisako sudaryti Pagrindinę sutartį Preliminariojoje sutartyje, Užsakyme ir pirkimo dokumentuose nustatytomis sąlygomis arba 4) iki Užsakyme nurodyto termino nepateikia Užsakyme nustatyto Pagrindinės sutarties įvykdymo užtikrinimą patvirtinančio dokumento arba 5) neįvykdo kitų Užsakyme ir/ ar Pagrindinėje sutartyje nustatytų jos įsigaliojimo sąlygų 5) arba padaro kitą Sutarties 10.9 punkte nurodytą pažeidimą, tokiu atveju Užsakovas gali pareikalauti Paslaugų teikėjo sumokėti baudą, numatytą Preliminariosios sutarties 10.9 punkte.

7.3. Užsakovui nepavykus sudaryti Pagrindinės sutarties neatnaujinto varžymosi būdu, jis gali tam pačiam Paslaugų objektui organizuoti atnaujintą varžymąsi.

8. **PIRKIMO SĄLYGŲ REIKALAVIMŲ IR PASIŪLYMO RODIKLIŲ ATITIKIMAS SUTARČIŲ GALIOJIMO METU**

8.1. Paslaugų teikėjas įsipareigoja Preliminariosios sutarties ir su juo sudarytų Pagrindinių sutarčių galiojimo metu:

8.1.1. užtikrinti, kad jis atitiks Pirkimo sąlygose nustatytus kvalifikacinius ir Tiekėjo pašalinimo pagrindų nebuvimo reikalavimus;

8.1.2. užtikrinti, kad Paslaugas teiks specialistai, nurodyti Paslaugų teikėjo Pasiūlyme, kurių kvalifikacija buvo įvertinta balais pagal ekonominio naudingumo vertinimo kriterijus. Jeigu Preliminariosios sutarties vykdymo metu būtina pakeisti šiuos specialistus (dėl ligos, darbo santykių su specialistu nutraukimo ar kitų objektyvių priežasčių,), Paslaugų teikėjas apie tai turi nedelsdamas pranešti raštu Užsakovui ir, tik raštu suderinęs su Užsakovu, pakeisti juos lygiaverčiais (ne žemesnės kvalifikacijos pagal Pirkimo sąlygose nurodytus ekonominio naudingumo vertinimo kriterijus) specialistais;

8.1.3. užtikrinti sutarties vykdymui specialios BIM programinės įrangos panaudojimą, kai Užsakovas konkrečiame užsakyme numato jos panaudojimą.

8.2. Jeigu Paslaugų teikėjo ekonominis naudingumas ir/ar atitikimas kvalifikaciniams reikalavimams ir/ar Tiekėjo pašalinimo pagrindų nebuvimo reikalavimams tapo nebeatitinkantys Preliminariosios sutarties 8.1 punkto ir tokie neatitikimai nėra pašalinami per 20 (dvidešimt) kalendorinių dienų po Užsakovo raginimo raštu, tokiu atveju Užsakovas gali vienašališkai be išankstinio įspėjimo termino nutraukti Preliminariąją ir Pagrindines sutartis su Paslaugų teikėju dėl esminio pažeidimo ir pareikalauti Paslaugų teikėjo sumokėti 10.000,00 (dešimt tūkstančių) eurų baudą.

**9. NENUGALIMOS JĖGOS (*FORCE MAJEURE*) APLINKYBES**

9.1. Šalis atleidžiama nuo atsakomybės už Preliminariosios sutarties neįvykdymą, jei ji nevykdoma dėl nenugalimos jėgos (*force majeure*), t. y. aplinkybių, kurių ta Šalis negalėjo kontroliuoti bei protingai numatyti Preliminariosios ir/ ar Pagrindinės sutarties sudarymo metu ir negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad Šalis neturi reikiamų finansinių išteklių arba Šalies kontrahentai pažeidžia savo prievoles. Apie nenugalimos jėgos (*force majeure*) aplinkybių atsiradimą Preliminariosios ir/ ar Pagrindinės sutarties Šalys nedelsiant el. paštu, o po to ir raštu, privalo informuoti viena kitą. Šalis, nepranešusi kitai Šaliai apie nenugalimos jėgos (*force majeure*) aplinkybes, negali jomis remtis kaip atleidimo nuo atsakomybės už Preliminariosios ir/ ar Pagrindinės sutarties nevykdymą pagrindu.

9.2. Esant nenugalimos jėgos (*force majeure*) aplinkybėms Šalys atleidžiamos nuo savo sutartinių įsipareigojimų vykdymo visam minėtų aplinkybių buvimo laikotarpiui, bet ne ilgiau, kaip 2 (dviem) mėnesiams.

9.3. Jei nenugalimos jėgos aplinkybės tęsiasi ilgiau kaip 2 (du) mėnesius, bet kuri iš Šalių turi teisę vienašališkai nutraukti šią Preliminariąją ir/ ar Pagrindinę sutartį, apie tai įspėjusi raštu kitą Šalį prieš 5 (penkias) kalendorines dienas.

9.4. Nutraukus Preliminariąją ir/ ar Pagrindinę sutartį, Šalys privalo ne vėliau, kaip per 3 (tris) darbo dienas nuo Preliminariosios sutarties nutraukimo dienos atsiskaityti viena su kita ir įvykdyti kitus Preliminariojoje sutartyje numatytus įsipareigojimus.

**10. PRELIMINARIOSIOS SUTARTIES GALIOJIMAS, GALIOJIMO UŽTIKRINIMAS IR PASIBAIGIMAS**

10.1. Ši Preliminarioji sutartis laikoma sudaryta nuo abipusio Šalių pasirašymo dienos.

10.2. Preliminarioji sutartis galioja **96 (devyniasdešimt šešis) mėnesius** nuo jos įsigaliojimo dienos.

10.3. Pagal Preliminariąją sutartį sudaryta rašytinė Pagrindinė sutartis įsigalioja jos pasirašymo dieną (arba nuo priimtino turinio Pagrindinės sutarties įvykdymo užtikrinimą patvirtinančio dokumento pateikimo) ir galioja iki visiško Šalių įsipareigojimų pagal Pagrindinę sutartį įvykdymo, bet ne ilgiau kaip 36 mėn., išskyrus projekto vykdymo priežiūros paslaugas, kurios gali būti teikiamos ilgiau - statinio statybos laikotarpiu.

10.4. Pagrindinės sutartys gali būti sudaromos tik Preliminariosios sutarties galiojimo laikotarpiu.

10.5. Sudarydamas šią Preliminariąją sutartį, Užsakovas neįsipareigoja sudaryti Sutarčių už visą Bendrą Preliminariosios sutarties kainą.

10.6. Pagal Preliminariąją sutartį sudaromų Pagrindinių sutarčių skaičius nėra ribojamas. Pagrindinės sutarties sudarymas neturi įtakos kitų, pagal šią Preliminariąją sutartį sudarytų, Sutarčių galiojimui.

10.7. Preliminarioji sutartis gali būti nutraukta raštišku sutarties Šalių susitarimu.

10.8. Užsakovas, ne vėliau kaip prieš 5 darbo dienas raštu informavęs Paslaugų teikėją,turi teisę su juo vienašališkai nutraukti Preliminariąją sutartį, jeigu:

10.8.1.paaiškėjo, kad Paslaugų teikėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį (t. y. dėl pašalinimo pagrindų);

10.8.2. paaiškėjo, kad su Paslaugų teikėju neturėjo būti sudaryta Preliminarioji sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

10.8.3. atsisakė sudaryti 2 (dvi) Pagrindines sutartis per 3 (trijų) mėnesių laikotarpį ;

10.8.4. bent 2 (du) kartus nepateikė atnaujintų pasiūlymų arba pateikė atnaujintą pasiūlymą viršijantį Preliminariojoje sutartyje įtvirtintą Paslaugų maksimalų procentinį įkainį;

10.8.5. Paaiškėja kitos aplinkybės, dėl kurių Paslaugų teikėjas negalės tinkamai vykdyti įsipareigojimo sudaryti Pagrindinę sutartį ir (ar) neturės galimybės, pajėgumų ar dėl kitų priežasčių negalės tinkamai suteikti Paslaugų.

10.9. Paslaugų teikėjas Užsakovui pareikalavus, turės sumokėti 10.000,00 (dešimt tūkstančių) eurų baudą, jeigu jis:

10.9.1. vengia pateikti atnaujintą pasiūlymą per Užsakovo nustatytą terminą;

10.9.2. vengė (nustatytais terminais nepateikia Užsakovui pasirašytos Pagrindinės sutarties) arba raštu (Užsakovo nurodytu el. pašto adresu) atsisakė sudaryti Pagrindinę sutartį Preliminariosios sutarties galiojimo laikotarpiu per Užsakovo nurodytą terminą arba atsisako sudaryti Pagrindinę sutartį Preliminariojoje sutartyje, Užsakyme ir pirkimo dokumentuose nustatytomis sąlygomis;

10.9.3. vengia arba atsisako pateikti Pagrindinės sutarties įvykdymo užtikrinimą, t.y. iki Užsakyme nurodyto termino nepateikia Užsakyme nustatyto Pagrindinės sutarties įvykdymo užtikrinimą patvirtinančio dokumento, ar kitą su Pagrindinės sutarties įsigaliojimu siejamą dokumentą (jeigu tokių reikalaujama).10.10. Užsakovas neįsipareigoja įrodyti realiai patirtų nuostolių ir Paslaugų teikėjas, pasirašydamas Preliminariąją sutartį patvirtina, kad šios sutarties užtikrinimo suma laikytina minimaliais neįrodinėjamais Užsakovo nuostoliais. Paslaugų teikėjui Užsakovo nustatytu terminu nesumokėjus baudos, Užsakovas turi teisę vienašališkai be išankstinio įspėjimo termino nutraukti šią Preliminariąją sutartį dėl esminio pažeidimo, neatlygindamas Paslaugų teikėjui jo patirtų nuostolių dėl vienašališko Preliminariosios sutarties nutraukimo.

10.10. Šalys susitaria taikyti tokią Užsakovo mokėjimų, atliekamų pagal Sutartį, įskaitymo tvarką:

10.10.1. pirmąja eile yra įskaitomi Paslaugų teikėjo reikalavimai, susiję su mokėjimo prievolių už pagal Sutartį suteiktas paslaugas įvykdymu;

10.10.2. antrąja eile yra įskaitomi Paslaugų teikėjo reikalavimai, susiję su netesybų, delspinigių arba nuostolių pagal Sutartį atlyginimu;

10.10.3. trečiąja eile yra įskaitomos kitos Užsakovo Paslaugų teikėjui mokėtinos sumos (jei tokių yra).

10.11. Užsakovas turi teisę sulaikyti apmokėjimą Paslaugų teikėjui, jei Paslaugų teikėjas laiku nevykdo savo įsipareigojimų pagal Preliminariąją sutartį ar (ir) Sutartį.

10.12. Jei Paslaugų teikėjui pagal Sutartį yra priskaičiuoti delspinigiai, baudos ir (ar) nuostoliai, Užsakovo už Paslaugas mokėtina suma mažinama priskaičiuotų delspinigių suma. Taip pat Užsakovas turi teisę priskaičiuotus delspinigius išskaičiuoti iš bet kokių Paslaugų teikėjui atliekamų mokėjimų be atskiro pranešimo Paslaugų teikėjui.

10.13. Šalys susitaria, kad iš šios Preliminariosios sutarties ar Sutarties kylantiems mokėjimams gali būti taikomas įskaitymas Lietuvos Respublikos civilinio kodekso nustatyta tvarka.

**11. KITOS SĄLYGOS**

11.1. Preliminarioji sutartis turi būti aiškinama vadovaujantis Lietuvos Respublikos teisės aktais ir sistemiškai su Pirkimo sąlygomis bei Paslaugų teikėjo pateiktu Pasiūlymu. Tuo atveju, jei po Preliminariosios sutarties sudarymo bus nustatyti bet kokie neatitikimai tarp Preliminariosios sutarties nuostatų, Pirkimo sąlygų, Pasiūlymo turinio, Preliminarioji sutartis aiškinama vadovaujantis, visų pirma, Pirkimo sąlygomis ir Preliminariosios sutarties (kurios projektas yra sudėtinė Pirkimo sąlygų dalis) nuostatomis, o tik po to – Pasiūlymo turiniu.

11.2. Tarp sutarties šalių kilus ginčui, jis visų pirma sprendžiamas tarpusavio derybų būdu, o nepavykus susitarti Lietuvos Respublikos teisme. Preliminariajai sutarčiai, sprendžiant jos galiojimo, vykdymo, taikymo ir aiškinimo klausimus, taikomi Lietuvos Respublikos teisės aktai.

11.3. Užsakovas skelbia Preliminariosios sutarties ir Pagrindinių sutarčių bei šių sutarčių pakeitimų kopijas Centrinėje viešųjų pirkimų informacinėje sistemoje, išskyrus informaciją, kurią viešojo pirkimo metu dėl Preliminariosios sutarties sudarymo Paslaugų teikėjas pagrįstai nurodė laikyti konfidencialia.

11.4. Preliminariosios sutarties ir Pagrindinių sutarčių vykdymo metų su sutarčių vykdymu susijusią informaciją, vienos Šalies gautą iš kitos raštu, žodžiu ar kita forma, Šalys laikys griežtai konfidencialia ir neatskleis šios informacijos jokiems kitiems asmenims, nebent minėta informacija jau būtų žinoma kitiems asmenims, kurių nevaržo įsipareigojimas dėl informacijos konfidencialumo, arba taptų viešai prieinama ne dėl to, kad ją atskleidė kuri nors iš Šalių, arba jei atskleisti informaciją reikalautų Lietuvos Respublikos įstatymai ar kiti teisės aktai.

11.5. Preliminarioji sutartis jos galiojimo laikotarpiu gali būti keičiama laikantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų (toliau- PĮ/ Komunalinio sektoriaus įstatymas) įstatymo 97 straipsnyje nustatytų sąlygų ir tvarkos.

11.6. Visi Preliminariosios sutarties pakeitimai, papildymai ir priedai yra laikomi neatskiriama Preliminariosios sutarties dalimi.

11.7. Nė viena iš Šalių neturi teisės perduoti trečiajai šaliai teisių ar įsipareigojimų pagal Preliminariąją sutartį.

11.8. Kiekvienas šios Preliminariosios sutarties priedas yra neatskiriama jos dalis. Visi Preliminariosios sutarties galiojimo laikotarpiu pasirašyti Šalių susitarimai, siunčiami dokumentai, pranešimai, patvirtinimai, ir jų pagrindu sudarytos Sutartys, atnaujinti Pasiūlymai laikomi neatskiriama Preliminariosios sutarties dalimi.

11.9. Preliminariosios sutarties pasirašymo metu pridedami šie Preliminariosios sutarties priedai:

Priedas Nr. 1 – Šalių kontaktai;

Priedas Nr. 2 – Techninė specifikacija;

Priedas Nr. 3 – Pagrindinė sutartis Specialioji dalis (projektas);

Priedas Nr. 4 – Pagrindinė sutartis Bendroji dalis (projektas);

Priedas Nr. 5 – Pasiūlymas Pirkimui (prie sutarties pridėtas galutinis pasiūlymas, visi kiti pasiūlymo dokumentai saugomi CVP IS);

Priedas Nr. 6 – Atnaujinto pasiūlymo forma (projektas).

**12. ŠALIŲ atstovų parašai**

|  |  |  |
| --- | --- | --- |
| **Užsakovas**  **AB Vilniaus šilumos tinklai** | **Paslaugų teikėjas**  **UAB „Meysso“** | |
| Finansų komandos vadovas | Direktorius | |
|  |  | |
|  | |  | |

Preliminarios sutarties Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ PRELIMINARIOSIOS SUTARTIES VYKDYMĄ**

1. **PRANEŠIMAI**
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – [info@chc.lt](mailto:info@chc.lt)
   2. Paslaugų teikėjo kontaktiniai adresai pranešimams siųsti: adresas - S. Daukanto g. 17-2A, 44305 Kaunas, elektroninis paštas - [info@meysso.com](mailto:info@meysso.com)
2. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai: Projektų valdymo komandos vadovė
   2. Paslaugų teikėjo atstovų, kurie bus atsakingi už šios Sutarties vykdymą, kontaktai:
   3. Už Sutarties paviešinimą atsakingas Tiekimo grandinės komandos Projektų koordinatorė

|  |  |
| --- | --- |
| **Užsakovo vardu:**  Finansų komandos vadovas | **Paslaugų teikėjo vardu:**  Direktorius |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |